તા. ૮ :. લોકસભાની સામાન્ય ચૂંટણી પહેલા કેન્દ્ર સરકાર પોતાની કર્મચારીઓને રાહત પેકેજ આપવાનું એલાન કરી શકે છે. ૫૦ લાખ જેટલા કર્મચારીઓને સંશોધીત વેતનના પ્રસ્તાવને મંજુરી મળી શકે છે. સૂત્રોના જણાવ્યા પ્રમાણે પ્રસ્તાવમાં કેન્દ્રીય કર્મચારીઓનું ન્યુનત્તમ વેતન ૧૮૦૦૦ થી વધારીને ૨૧૦૦૦ કરવામાં આવશે. મોદી સરકાર ૧૫ ઓગષ્ટના રોજ સ્વતંત્રતા દિવસને પ્રસંગે આ અંગેની જાહેરાત કરી શકે છે. કેન્દ્રીય કર્મચારીઓ દ્વારા બહુપ્રતિક્ષિત ન્યુનત્તમ વેતન વૃદ્ધિની માંગણી થઈ રહી છે. આ માંગણીને સરકાર હવે સ્વીકારવાની તૈયારીમાં છે. જેની જાહેરાત પીએમ મોદી લાલ કિલ્લા ઉપરથી પોતાના પ્રવચનમાં જણાવે તેવી શકયતા છે. વેતનમાં વૃદ્ધિની સાથે જ કેન્દ્રીય કર્મચારીઓની નિવૃતિ વયમાં પણ વધારો કરવામાં આવે તેવી શકયતા છે.